DTAC ร่วง 4% วิตกลูกค้าหนีซบค่ายอื่น หลังคลื่นในมือด้อยกว่าคู่แข่ง
DTAC ร่วง 4% วิตกลูกค้าหนีซบค่ายอื่น หลังคลื่นในมือด้อยกว่าคู่แข่ง
DTAC ร่วง 4% วิตกลูกค้าหนีซบค่ายอื่น หลังคลื่นในมือด้อยกว่าคู่แข่ง
19 ก.พ. 2563

ผู้สื่อข่าวรายงานว่า ราคาหุ้น บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ณ เวลา 10.44 น. อยู่ที่ระดับ 40.25 บาท ลบ 1.50 บาท หรือ 3.59% สูงสุดที่ระดับ 41.25 บาท ต่ำสุดที่ระดับ 39.50 บาท ด้วยมูลค่าการซื้อขาย 327.69 ล้านบาท

ด้านบล.เคจีไอ (ประเทศไทย) ระบุในบทวิเคราะห์ฯ แนะนำ “ขาย” หุ้น DTAC ราคาเป้าหมาย 42 บาท โดยเชื่อว่าความสามารถในการให้บริการของ DTAC ยังด้อยกว่าคู่แข่งจากปริมาณคลื่นในมือที่มีอยู่น้อยกว่า ซึ่งจะเป็นสาเหตุหลักที่ทำให้ลูกค้ายังไหลออกต่อเนื่อง
ทั้งนี้ DTAC ประกาศจะให้บริการ 5จี ภายในกลางปี 63 โดยบริษัทยืนยันว่าการที่บริษัทเข้าประมูลเพียง 2 ใบอนุญาตสำหรับคลื่น 26 GHz จากคลื่นทั้ง 4 ย่านที่คณะกรรมการกิจกการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) นำออกมาประมูลทั้งหมด 56 ใบอนุญาตนั้น เป็นสิ่งที่เหมาะสมแล้ว
เนื่องจาก 1) DTAC มีคลื่น 700 MHz (ย่านความถี่ต่ำ) อยู่แล้ว 2) คลื่น 2600 MHz ที่ กสทช.นำมาประมูลนั้น เป็นย่านความถี่กลางเช่นเดียวกับคลื่น 2300 MHz ที่ DTAC มีสิทธิใช้ภายใต้สัญญาของ บริษัท ทีโอที จำกัด (มหาชน) หรือ TOT และ 3) การประมูลเฉพาะคลื่น 26 GHz 2 ใบนั้นเพียงพอสำหรับบริการขั้นพื้นฐานของ 5G
โดยประเด็นดังกล่าวอาจช่วยคลายความกังวลเรื่องบริการ 5จี ในระยะสั้น ของ DTAC ลงไปได้บ้าง แต่อย่างไรก็ตามคลื่น 2300 MHz ซึ่งเป็นย่านความถี่กลางที่บริษัทเซ็นสัญญาไว้กับ TOT จะสิ้นสุดลงในปี 2568 ถือเป็นความเสี่ยงในระยะยาว นอกจากนี้การประมูลคลื่นในครั้งต่อไป สำหรับคลื่น 3500 MHz และ 28 GHz ซึ่งเป็นคลื่นที่ DTAC รอจะประมูลนั้น ยังไม่มีกรอบเวลาที่ชัดเจน